નોએડા : બહુચર્ચિત બિસાહડા મુદ્દે ડિસ્ટ્રિક્ટ કોર્ટે પોલીસને ઇખલાક સહિત તેનાં પરિવારનાં 7 લોકોની વિરુદ્દ કેસ દાખલ કરવા માટેનાં આદેશો આપ્યા છે. અત્રે ઉલ્લેખનીય છે કે ઇખલાકનાં ઘરેથી ગૌમાંસ મળી આવતા ભડકેલા ગામ લોકોએ ઇખલાક અને તેનાં પરિવારને માર માર્યો હતો જેમાં ઇખલાકનું મોત નિપજ્યું હતું. જો કે ફોરેન્સિક રિપોર્ટમાં માંસ ગાયનું હોવાનું સાબિત થયું છે. જેનાં પગલે ગામવાસી સુરજપાલે કોર્ટમાં અરજી દાખલ કરીને ઇખલાક વિરુદ્ધ પોલીસને કેસ દાખલ કરવાની માંગ કરી હતી.